በመዲናዋ 150 በጎ ፍቃደኛ የትራፊክ አስተባባሪዎች ተመረቁ
የአዲስ አበባ ከተማ አስተዳደር የትራፊክ ማኔጅመንት ኤጀንሲ 150 በጎ ፍቃደኛ የትራፊክ አስተባባሪዎችን በዛሬው ዕለት አስመርቋል።በጎ ፍቃደኛ የትራፊክ አስተባባሪዎቹ በከተማ አስተዳደሩ የወጣቶች እና በጎ ፍቃድ ማስተባበሪያ ቢሮ አማካኝነት የተመለመሉ ሰሆን፣ የአስር ቀናት የንድፍ እና የተግባር ፅንሰ ሀሳብ ስልጠናቸውን ያጠናቀቁ ናቸው።በጎ ፍቃደኞቹ ከአዲስ አበባ ከተማ አስተዳደር ወጣት አደረጃጀቶች የተውጣጡ መሆናቸው የተገለጸ ሲሆን፣ ኤጀንሲው ከከተማው የትራፊክ ቁጥጥር መምሪያ ጋር በመተባበር ያሰለጠናቸው እንደሆነም ተጠቁሟል።የአዲስ አበባ ትራፊክ ማኔጅመንት ኤጀንሲ ከ2009 ዓ.ም ጀምሮ በ5 ዙሮች ወደ ከ650 በላይ በጎ ፍቃደኛ የትራፊክ አስተባባሪዎችን አሰልጥኖ ወደ ስራ አስገብቷልም ነው የተባለው፡፡(ደረሰ አማረ)